CELEX: 62008CN0127
Language: da
Date: 2008-03-25 00:00:00
Title: Sag C-127/08: Anmodning om præjudiciel afgørelse indgivet af High Court of Ireland (Irland) den 25. marts 2008 — Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska mod Minister for Justice, Equality and Law Reform

9.5.2008   
            
            
               DA
            
            
               Den Europæiske Unions Tidende
            
            
               C 116/19
            
         Anmodning om præjudiciel afgørelse indgivet af High Court of Ireland (Irland) den 25. marts 2008 — Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska mod Minister for Justice, Equality and Law Reform
   (Sag C-127/08)
   (2008/C 116/34)
   Processprog: engelsk
   Den forelæggende ret
   High Court of Ireland
   Parter i hovedsagen
   
      Sagsøgere: Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska
   
      Sagsøgt: Minister for Justice, Equality and Law Reform
   Præjudicielle spørgsmål
   
               1)
            
            
               Tillader direktiv 2004/38/EF (1), at der i en medlemsstat gælder et generelt krav om, at en tredjelandsstatsborger, som er ægtefælle til en unionsborger, skal have opholdt sig lovligt i en anden medlemsstat, inden han eller hun indrejser i værtsmedlemsstaten, for at kunne drage fordel af bestemmelserne i direktiv 2004/38/EF?
            
         
               2)
            
            
               Omfatter anvendelsesområdet for artikel 3, stk. 1, i direktiv 2004/38/EF en tredjelandsstatsborger, der er:
               
                           (i)
                        
                        
                           ægtefælle til en unionsborger, som opholder sig i værtsmedlemsstaten, og opfylder betingelsen i artikel 7, stk. 1, litra a), b) eller c), og
                        
                     
                           (ii)
                        
                        
                           som opholder sig i værtsmedlemsstaten som ægtefælle til unionsborgeren, uanset hvornår og hvor deres ægteskab blev indgået, og uanset hvornår og hvorledes tredjelandsstatsborgeren indrejste i værtsmedlemsstaten?
                        
                     
         
               3)
            
            
               Såfremt det foregående spørgsmål besvares benægtende, omfatter anvendelsesområdet for artikel 3, stk. 1, i direktiv 2004/38/EF da en tredjelandsstatsborger, der er ægtefælle til en unionsborger, når denne er:
               
                           (i)
                        
                        
                           ægtefælle til en unionsborger, der opholder sig i værtsmedlemsstaten, og som opfylder betingelserne i artikel 7, stk. 1, litra a), b) eller c), og
                        
                     
                           (ii)
                        
                        
                           opholder sig i værtsmedlemsstaten med unionsborgeren som ægtefælle
                        
                     
                           (iii)
                        
                        
                           er indrejst i værtsmedlemsstaten uafhængigt af unionsborgeren, og
                        
                     
                           (iv)
                        
                        
                           efterfølgende giftede sig med unionsborgeren i værtsmedlemsstaten?
                        
                     
         
      (1)  EUT L 158, s. 77.